CELEX: 62012CA0170
Language: mt
Date: 2013-10-03 00:00:00
Title: Kawża C-170/12: Sentenza tal-Qorti tal-Ġustizzja (Ir-Raba’ Awla) tat- 3 ta’ Ottubru 2013 (talba għal deċiżjoni preliminari tal-Cour de cassation — Franza) — Peter Pinckney vs KDG médiatech AG (Regolament (KE) Nru 44/2001 — Ġurisdizzjoni — Materji li għandhom x’jaqsmu ma’ tort, delitt jew kważi delitt — Drittijiet tal-awtur — Mezz materjali li jirriproduċi xogħol protett — Tpoġġija fuq l-internet — Determinazzjoni tal-post fejn immaterjalizza ruħu d-dannu)

23.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 344/27
            
         Sentenza tal-Qorti tal-Ġustizzja (Ir-Raba’ Awla) tat-3 ta’ Ottubru 2013 (talba għal deċiżjoni preliminari tal-Cour de cassation — Franza) — Peter Pinckney vs KDG médiatech AG
   (Kawża C-170/12) (1)
   
   (Regolament (KE) Nru 44/2001 - Ġurisdizzjoni - Materji li għandhom x’jaqsmu ma’ tort, delitt jew kważi delitt - Drittijiet tal-awtur - Mezz materjali li jirriproduċi xogħol protett - Tpoġġija fuq l-internet - Determinazzjoni tal-post fejn immaterjalizza ruħu d-dannu)
   2013/C 344/45
   Lingwa tal-kawża: il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrent: Peter Pinckney
   
      Konvenuta: KDG médiatech AG
   
      Suġġett
   
   Talba għal deċiżjoni preliminari — Cour de cassation — Interpretazzjoni tal-Artikolu 5(3) tar-Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali (ĠU Edizzjoni Speċjali bil-Malti, Kapitolu 19, Vol. 4, p. 42) — Ġurisdizzjoni tal-qorti nazzjonali f’materji li għandhom x’jaqsmu ma’ tort, delitt jew kważi delitt — Kriterji sabiex jiġi ddeterminat il-“post fejn l-effett tal-ħsara jkun twettaq jew jista’ jitwettaq”- Ksur tad-drittijiet tal-awtur ikkawżat mit-tpoġġija fuq l-internet tal-kontenut żmaterjalizzat jew ta’ mezz materjali li jirriproduċi dawn il-kontenuti — Kontenut destinat għall-pubbliku
   
      Dispożittiv
   
   L-Artikolu 5(3) tar-Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali, għandu jiġi interpretat fis-sens li, fil-każ ta’ allegat ksur għad-drittijiet tal-awtur protetti mill-Istat Membru tal-qorti adita, din għandha ġurisdizzjoni sabiex tittratta kawża dwar responsabbiltà mressqa minn l-awtur ta’ xogħol kontra kumpannija stabbilita fi Stat Membru ieħor u li, f’dan l-istat, ġie riprodott l-imsemmi xogħol fuq mezz materjali li huwa sussegwentement mibjugħ minn kumpanniji stabbiliti fi Stat Membru terz, permezz ta’ sit tal-internet aċċessibbli wkoll fil-ġurisdizzjoni tal-qorti adita. Din il-qorti għandha ġurisdizzjoni biss sabiex tiddeċiedi dwar id-dannu kkawżat fit-territorju tal-Istat Membru li jappartjeni lilu.
   
      (1)  ĠU C 174, 16.6.2012